CELEX: 32005R1009
Language: hu
Date: 2005-06-30 00:00:00
Title: A Bizottság 1009/2005/EK rendelete (2005. június 30.) a takarmányozásra szánt fölözött tejre és sovány tejporra és az ilyen sovány tejpor értékesítéséhez nyújtott támogatásra vonatkozóan az 1255/1999/EK tanácsi rendelet alkalmazásával kapcsolatos részletes szabályok megállapításáról szóló 2799/1999/EK rendelet módosításáról

1.7.2005   
            
            
               HU
            
            
               Az Európai Unió Hivatalos Lapja
            
            
               L 170/31
            
         A BIZOTTSÁG 1009/2005/EK RENDELETE
   (2005. június 30.)
   a takarmányozásra szánt fölözött tejre és sovány tejporra és az ilyen sovány tejpor értékesítéséhez nyújtott támogatásra vonatkozóan az 1255/1999/EK tanácsi rendelet alkalmazásával kapcsolatos részletes szabályok megállapításáról szóló 2799/1999/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej és tejtermékek piacának közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 10. és 15. cikkére,
   mivel:
   
               (1)
            
            
               A 2799/1999/EK bizottsági rendelet (2) 7. cikkének (1) bekezdése rögzíti a takarmányozásra szánt fölözött tejre és sovány tejporra vonatkozó támogatás összegét, számításba véve az 1255/1999/EK rendelet 11. cikkének (2) bekezdésében megállapított tényezőket. Tekintettel a sovány tejpor intervenciós árának 2005. július 1-jei csökkenésére, a támogatás összegét csökkenteni kell.
            
         
               (2)
            
            
               A 2799/1999/EK rendeletet ezért ennek megfelelően módosítani kell.
            
         
               (3)
            
            
               A Tej- és Tejtermékpiaci Irányítóbizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1.cikk
   A 2799/1999/EK rendelet 7. cikke (1) bekezdésének helyébe a következő rendelkezés lép:
   
      „(1)   A támogatás meghatározása az alábbiak szerint történik:
      
                  a)
               
               
                  2,42 euró 100 kg fölözött tej esetében, amelynek fehérjetartalma eléri a zsírmentes szárazanyag 35,6 %-át;
               
            
                  b)
               
               
                  2,14 euró 100 kg fölözött tej esetében, amelynek fehérjetartalma eléri a zsírmentes szárazanyag 31,4 %-át, de nem haladja meg annak 35,6 %-át;
               
            
                  c)
               
               
                  30 euró 100 kg sovány tejpor esetében, amelynek fehérjetartalma eléri a zsírmentes szárazanyag 35,6 %-át;
               
            
                  d)
               
               
                  26,46 euró 100 kg sovány tejpor esetében, amelynek fehérjetartalma eléri a zsírmentes szárazanyag 31,4 %-át, de nem haladja meg annak 35,6 %-át.”
               
            
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2005. július 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. június 30-án.
      
         
            a Bizottság részéről
         
         Mariann FISCHER BOEL
         
            a Bizottság tagja
         
      
   
   
      (1)  HL L 160., 1999.6.26., 48. o. A legutóbb a 186/2004/EK bizottsági rendelettel (HL L 29., 2004.2.3., 6. o.) módosított rendelet.
   
      (2)  HL L 340., 1999.12.31., 3. o. A legutóbb a 2250/2004/EK rendelettel (HL L 381., 2004.12.28. 25. o.) módosított rendelet.